Денсаулық сақтау вице-министрі тағайындалды
"Денсаулық сақтау вице-министрі тағайындалды" | "https://abai.kz/post/181728"
TITLE: Денсаулық сақтау вице-министрі тағайындалды
URL: https://abai.kz/post/181728
META: "Денсаулық сақтау вице-министрі тағайындалды" | "https://abai.kz/post/181728"
DATE: 01.04.2024
AUTHOR(s): Abai.kz
TOTAL WORDS: 103
TEXT: Ербол Оспанов бұрынғы қызметінен босатылып,Үкімет қаулысымен Денсаулық сақтау вице-министрі қызметіне тағайындалды, деп хабарлайды Abai.kz. Ербол Оспанов 1977 жылы Оңтүстік Қазақстан облысында дүниеге келген. 1998 жылы әл-Фараби атындағы Қазақ мемлекеттік ұлттық университетін, 2002 жылы Қазақ ұлттық аграрлық университетін бітірген. Еңбек жолын 1999 жылы «Қазгипрожелдортранс» АҚ инженері болып бастаған. «Қазақстан темір жол көлігі ғылыми-зерттеу институты» ЖШС-де жоба жетекшісі, «Қаржы жүйелерін ақпараттандыру орталығы» АҚ-да жетекші инженер-жобалаушы болып жұмыс істеді. Әр жылдары «Ұлттық ақпараттық технологиялар» АҚ, «Зерде» ұлттық инфокоммуникациялық холдингі» АҚ, Еңбек және халықты әлеуметтік қорғау министрлігінің құрылымдарында басшылық қызметтер атқарды. 2020 жылдан бастап қазіргі уақытқа дейін – Еңбек және халықты әлеуметтік қорғау вице-министрі қызметінде болды. Abai.kz.
